Naunton Wayne

Roedd **Naunton Wayne** (22 Mehefin 1901 – 17 Tachwedd 1970), yn actor cymeriad Cymreig,

## Cefndir 
Ganed fel Henry Wayne Davies (Newidiwyd ei enw trwy weithred gyfreithiol ym 1933) yn Llanwynno, Morgannwg. Roedd yn fab i William Thomas Davies, cyfreithiwr ac Anne Elizabeth (née Morgan) ei wraig. Addysgwyd ef yng Ngholeg Clifton, Bryste. Ym 1927 priododd Hilda Gladys Dove, bu iddynt dau fab.

## Gyrfa 
Dechreuodd Wayne ei yrfa ym 1920 fel aelod o barti cyngerdd ar Ynys y Barri. Gwariodd deng mlynedd fel diddanwr mewn cwmnïau tebyg a llwyddodd i ddatblygu ffordd hawdd o ennill cydymdeimlad y gynulleidfa. Symudodd i Lundain lle fu'n perfformio fel arweinydd sioeau rifíw. Gwnaeth ei ymddangosiad cyntaf ym Mhalas Victoria yn 1928 fel diddanwr ac ymddangosodd hefyd yn y Palladium, y Coliseum, a'r Holborn Empire. Am bron i flwyddyn bu'n arweinydd sioeau ym Mhafiliwn Llundain.

Roedd ei rolau actio cyntaf ar lwyfannau Llundain oedd yn *Streamline* yn y *Palace Theatre* y 1934 ac yn *1066 a All That*  yn *The Strand* ym 1935 (lle rhoddodd ddilyniant comig i sgetshis gan y perfformwyr eraill). Ei rôl lawn gyntaf oedd yn *Wise Tomorrow* yn y *Lyric* ym 1937. Chwaraeodd Mortimer Brewster yn *Arsenic ac Old Lace* yn y Strand am bedair blynedd.

Daeth yn fwyaf adnabyddus am ei rôl fel y cymeriad cefnogol, Caldicott, yn y fersiwn ffilm o *The Lady Vanishes* ym 1938, rôl a ailadroddodd mewn tair ffilm arall, ochr yn ochr â Basil Radford fel ei gyfaill, Charters. Byddai'r ddau yn mynd ymlaen i ymddangos mewn ffilmiau eraill gyda'i gilydd, yn aml yn chwarae cymeriadau tebyg. Mae eu cyd gredydau eraill yn *Night Train to Munich* (1940), ''Crook's Tour* (1941), *Millions Like Us* (1943), *Dead of Night* (1945), *Quartet* (1948), *It's Not Cricket* (1949), a *Passport to Pimlico* (1949).

Ymddangosodd Wayne hefyd ar ei ben ei hun mewn ffilmiau eraill gan gynnwys y comedïau Ealing, *The Titfield Thunderbolt* (1953) ac *Obsession* (1949).

## Marwolaeth 
Bu farw Wayne yn Surbiton, Surrey ar 17 Tachwedd 1970, yn 69 oed.

## Ffilmograffi 
* *The First Mrs. Fraser* (1932) - Arweinydd
* *Going Gay* (1933) - Jim
* *For Love of You* (1933) - Jim
* *Something Always Happens'' (1934) - Dyn sy'n gwrthod helpu Peter (heb ei achredu)
* *The Lady Vanishes* (1938) - Caldicott
* *A Girl Must Live* (1939) - Hugo Smythe
* *Night Train to Munich* (1940) - Caldicott
* ''Crook's Tour* (1941) - Caldicott
* *The Next of Kin* (1942) - Siaradwr diofal ar y trên (yr olygfa olaf)
* *Millions Like Us* (1943) - Caldicott
* *Dead of Night* (1945) - Larry Potter
* *A Girl in a Million* (1946) - Fotheringham
* *Quartet* (1948) - Leslie
* *It's Not Cricket* (1949) - Capten Early
* *Passport to Pimlico* (1949) - Straker
* *Stop Press Girl* (1949) - The Mechanical Type
* *Helter Skelter* (1949) - Capten Early
* *Obsession* (1949) - Arolygydd Finsbury
* *Double Confession* (1950) - Arolygydd Tenby
* *Trio* (1950) - Mr. Ramsey
* *Highly Dangerous* (1950) - Mr. Hedgerley
* *Circle of Danger* (1951) - Reggie Sinclair
* *The Happy Family* (1952) - Mr. Filch
* *The Tall Headlines* (1952) - Arolygydd yr Heddlu
* *Treasure Hunt* (1952) - Eustace Mills
* *The Titfield Thunderbolt* (1953) - Blakeworth
* *You Know What Sailors Are* (1954) - Capten Owbridge
* *Operation Bullshine* (1959) - Major Pym
* *Double Bunk* (1961) - Swyddog Gwarchod y Tafwys 1af
* *Nothing Barred'' (1961) - Arglwydd Whitebait

## Cyfeiriadau 
## Dolenni allanol
* 
* 

Categori:Genedigaethau 1901
Categori:Marwolaethau 1970
Categori:Actorion ffilm yr 20fed ganrif o Gymru
Categori:Actorion theatr yr 20fed ganrif o Gymru